Svijetu treba lovac u žitu

Živimo u svijetu u kojem vlada kriza, u kojem živi mnoštvo siromašnih, gladnih ljudi, gdje se imućni ljudi ne mogu zasititi bogatstva.

Danas, kad bismo razgovarali o situaciji u svijetu, sjetili bismo se mnogih loših stvari, dok bismo se dobrih sjetili vrlo malo. Sjetili bismo se siromašnih ljudi u Africi, koji nemaju pristojan krov nad glavom, nemaju novaca da prehrane sebe i svoju obitelj, niti da zadovolje osnovne životne potrebe. Svijetu treba lovac u žitu koji će uloviti svu nezbrinutu i gladnu djecu te im pružiti potrebno. Svijetu treba lovac u žitu koji će uloviti i pomoći svim siromašnim ljudima koji bježe od svojih problema u provaliju zvanu alkohol. Lovac u žitu potreban je svim ljudima na čelu država i gradova, koji bi trebali svojim odlukama i postupcima poboljšati stanje u svijetu, ali to ne čine. Isto tako, jednog lovca u žitu treba svaki čovjek koji ima mnogo, a želi još više, koji, umjesto da donira sredstva potrebitima, traži način da sebi priskrbi više nego što mu je potrebno. Lovac u žitu potreban je svima nama, kad uz toliko loših stvari u svijetu, zagađujemo naš planet Zemlju, umjesto da smo ekološki osviješteni i više recikliramo nego što bacamo otpad u okoliš.

Za kraj, najbitnije od svega, svijetu treba lovac u žitu da nas ulovi kada pomislimo da nam je loše u životu, da nas podsjeti koliko imamo i nauči poštovati sve što imamo u životu, makar nam se činilo nedovoljnim.

Dorian Rupčić,1.b